Document ID: 32003D0204

32003D0204
L 078/14
SLUŽBENI LIST EUROPSKE UNIJE
ODLUKA KOMISIJE
od 21. ožujka 2003.
o izmjeni Odluke 97/569/EZ o uključivanju objekata iz Mađarske, Slovenije i Slovačke u privremeni popis objekata trećih zemalja iz kojih države članice odobravaju uvoz mesnih proizvoda
(priopćena pod brojem dokumenta C(2003) 832)
(Tekst značajan za EGP)
(2003/204/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 2001/4/EZ (2), a posebno njezin članak 2. stavke 1. i 4.,
budući da:
(1)
Odlukom Komisije 97/569/EZ (3), kako je zadnje izmijenjena Odlukom 2002/671/EZ (4), sastavljeni su privremeni popisi objekata u trećim zemljama iz kojih države članice odobravaju uvoz mesnih proizvoda.
(2)
Mađarska, Slovenija i Slovačka dostavile su popise objekata koji proizvode proizvode od mesa divljači za koje odgovorna tijela potvrđuju da su objekti u skladu s pravilima Zajednice.
(3)
Te bi objekte trebalo uključiti na popise sastavljene na temelju Odluke 97/569/EZ.
(4)
Kako inspekcije na licu mjesta još nisu provedene, uvoz iz takvih objekata još ne zadovoljava uvjete smanjenog fizičkog nadzora u skladu s člankom 2. stavkom 4. Odluke 95/408/EZ.
(5)
Odluku 97/569/EZ trebalo bi stoga na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog I. Odluci 97/569/EZ izmjenjuje se u skladu s Prilogom ovoj Odluci.
Članak 2.
Ova se Odluka primjenjuje od 1. travnja 2003.
Članak 3.
Ova je Odluka upućena državama članicama.
Sastavljeno u Bruxellesu 21. ožujka 2003.

Labels: 3
0
18
17